open-index/open-wikipedia-markdown huggingface dataset:
Paola Severino

**Paola Severino** (født 22. oktober 1948 i Napoli i Italia) er en italiensk jurist og politiker. Hun er (2012) Italias justisminister.

Severino studerte rettsvitenskap ved universitetet La Sapienza i Roma. Deretter ble hun dosent i strafferett og advokat.  Fra 1997 til 2001 var hun stedfortredende formann for selvforvaltningsorganet for den italienske militærdomstol  (*Consiglio della Magistratura Militare*). Fra 2002 til 2007 ledet hun det juridiske fakultet ved elitehøyskolen  LUISS i Roma, og var stedfortredende rektor der til 2011. Huyn innehadde også en læreskol for strafferett ved offiserfagskolen for Carabinieri i Roma.

Den 16. november 2011 ble hun utnevnt til justisminister i Mario Montis regjering.

## Referanser


## Eksterne lenker
* CV på LUISS (it.)
Sam Claflin

**Samuel George Clafin** (født 27. juni 1986 i Ipswich) er en engelsk skuespiller.

## Karriere
Sam Claflin startet sin karriere først etter å ha blitt ferdig på London Academy of Music and Dramatic Art i 2009. Likevel gjorde han seg raskt kjent hos det store filmpublikum ved å spille en av hovedrollene i *[[Pirates of the Caribbean: On Stranger Tides]]* (2011) mot Johnny Depp, Penélope Cruz, Geoffrey Rush og Ian McShane. Han spilte en stor rolle i *[[Snow White and the Huntsman]]* med Kristen Stewart, Chris Hemsworth og Charlize Theron i 2012. Kanskje mest kjent er han likevel for rollen som Finnick Odair i storfilmen *[[The Hunger Games: Catching Fire]]* (2013), en rolle han også skal spille i de to siste filmene i *Hunger Games*-serien.

Han var også en del av den populære britiske miniserien *[[Pillars of the Earth]]* i 2010, hvor han spilte mot blant andre Ian McShane, Rufus Sewell, Matthew Macfadyen, Eddie Redmayne, Hayley Atwell og Donald Sutherland. Han spilte på ny mot Macfadyen og Atwell i *[[Any Human Heart]]* samme år, en miniserie hvor også Jim Broadbent spilte en hovedrolle. Han var også med i Syfys originale TV-film *[[The Lost Future]]*, der han spilte mot Sean Bean og Annabelle Wallis.

## Filmografi
### Filmer
* *[[Me Before You]]* (2016) – Will Traynor
* *[[The Hunger Games: Mockingjay – Part 2]]* (2015) – Finnick Odair
* *[[The Hunger Games: Mockingjay - Part 1]]* (2014) – Finnick Odair
* *[[Love, Rosie]]* (2014) – Alex Stewart
* *[[The Riot Club]]* (2014) – Alistair
* *[[The Quiet Ones]]* (2014) – Brian McNeil
* *[[The Hunger Games: Catching Fire]]* (2013) – Finnick Odair
* *[[Snow White and the Huntsman]]* (2012) – Prince William
* *[[Pirates of the Caribbean: On Stranger Tides]]* (2011) – Philip
* *[[United (2011 film)|United]]* (2011) – Duncan Edwards

### TV
* *[[Mary and Martha]]* (2013) – Ben (TV-film)
* *[[White Heat (miniserie)|White Heat]]* (2012) – Jack (6 episoder)
* *[[Any Human Heart]]* (2010) – Young Logan Mountstuart (4 episoder)
* *[[The Lost Future]]* (2010) – Kaleb (TV-film)
* *[[The Pillars of the Earth]]* (2010) – Richard (8 episoder)

## Referanser


## Eksterne lenker
* 
*
Rieju

**Rieju** er en spansk moped- og motorsykkelprodusent. Den holder til i Figueres i Catalonia. Den spesialiserer seg på små slagvolummotorsykler (mellom 49 og 450 cc) med Minarelli-motorer. Riejus produkter er tilgjengelige i nesten alle europeiske land.
Boris Gromov

**Boris Gromov** (født 7. november 1943 i Saratov) er en russisk general og politiker. Under den afghansk-sovjetiske krig i Afghanistan kommanderte Gromov de sovjetiske styrkene, og han skal ha vært den siste sovjetiske soldaten som forlot Afghanistan da Sovjetunionen trakk seg ut i februar 1989. Han var guvernør av Moskva oblast siden 2000, og som visepresidentkandidat for kommunistpartiet i valget i 1991. Ved valget i 1995 ble han valgt inn til Statsdumaen, underhuset i Russlands parlament.

## Referanser
Bårdar Swing Club

**Bårdar Swing Club** er en swingklubb som fokuserer på swingformene Lindy Hop, Balboa og Boogie Woogie samt Autentisk Jazz, Blues og Collegiate Shag. Klubben  holder til i Oslo og leier lokaler hos Bårdar Danseinstitutt ved rådhuset i Oslo sentrum.

Bårdar Swing Club (BSC) ble stiftet høsten 2002 som en sammenslåing av klubbene The Swingouts og Bårdar Boogie Club (BBC) med røttervtilbake til 1994. Bårdar Swing Club er organisert som en ideell organisasjon med formål å fremme swingdans.

## Eksterne lenker
* Bårdar Swing Club
6. serierunde i Adeccoligaen 2012

**6. serierunde i [[Adeccoligaen 2012]]** ble spilt som full serierunde søndag den 13. mai, med Kongsvinger mot Start som direktesendt TV-kamp på TV 2 Zebra.



## Fakta

## Eksterne lenker
* Adeccoligaen 2011: Terminliste og resultater  på altomfotball.no
Leif Pagrotsky

**Leif Pagrotsky** (født 20. oktober 1951 i Göteborg) er en svensk politiker for Socialdemokraterna. Han har innehatt flere statsrådsposter, og sitter i riksdagen. Av yrke er han økonom.

Pagrotsky gikk samfunnsvitenskapelig linje ved Munkebäcksgymnasiet i Göteborg. Etter endte studier i økonomi ved Göteborgs universitet ble Pagrotsky i 1975 ansatt ved Sveriges riksbank, og gjorde i de påfølgende årene en embetsmannskarriere i det svenske finansdepartementet. På begynnelsen av 1980-tallet arbeidet han også en kortere periode ved OECD i Paris. I 1990 etterfulgte han Klas Eklund i den politiske tjenesten som planleggingssjef i finansdepartementet. Etter sosialdemokratenes valgnederlag 1991 tjenestegjorde han i den sosialdemokratiske riksdagsgruppens kontor. Da sosialdemokratene igjen kom i regjeringsposisjon i 1994, ble Pagrotsky statssekretær i finansdepartementet.

Pagrotsky var så statsråd i Statsrådsberedningen 1996-1997 med blant annet ansvar for spørsmål innen våpeneksport, i 1997-1998 handelsminister ved næringsdepartementet, og i perioden 1998-2002 handelsminister ved utenriksdepartementet. Han var utdannings- og kulturminister (i et samlet departement i perioden 2004-2006, og har vært riksdagsmedlem siden 2002.

I folkeavstemningen om innføring av euro i Sverige 14. september 2003 var Pagrotsky en ledende representant for nei-siden, stikk i strid med majoriteten av den sosialdemokratiske partiledelsen.

I 2010 ble Pagrotsky utnevnt til «Årets hedersryss» (Årets hedersruss) ved Sällskapet Ryska Huset, med begrunnelsen «Pagrotskys interesse for russisk kultur i sin alminnelighet, og russisk film i særlig grad».

## Referanser


## Eksterne lenker
* 
* 
*
Leif Pettersson

**Leif Pettersson** (født 1954) er en svensk politiker for Socialdemokraterna, og har vært riksdagsmedlem i Sverige 2006–2018. Han ble valgt inn i riksdagen for Norrbottens läns valkrets på plass 277.

## I riksdagen
Pettersson satt i trafikkomiteen, og var vara i forsvarskomiteen og kulturkomiteen.

## Eksterne lenker
* 
* Leif Pettersson på Sveriges riksdags nettside
* Socialdemokraterna.se – Leif Pettersson
Victor Ponta

**Victor Ponta** (født 20. september 1972) er en rumensk politiker (PSD) som var statsminister i Romania fra 7. mai 2012 til 4. november 2015, da han gikk av etter at mer enn 30 mennesker døde i en brann i en nattklubb.

I juni 2017 ble han ekskludert fra PSD.

## Referanser

## Eksterne lenker
*
Daryl Impey

**Daryl Impey** (født 6. desember 1984 i Johannesburg) er en sørafrikansk syklist.

I 2014 ble han suspendert etter å ha testet positivt for Probenecid, men ble senere frikjent.

## Meritter

;2004
: 5. etappe Giro del Capo
;2007
: Prologen og 2. etappe Giro del Capo
: 10. etappe Tour du Maroc
;2008
: 6. etappe Herald Sun Tour
;2009
: 4. etappe og sammenlagt Tyrkia rundt
;2011
:  Sørafrikansk mester på tempo
;2012
: 2. etappe Baskerland rundt
;2013
:  Sørafrikansk mester på tempo
: 2. etappe Baskerland rundt
: 2. etappe Bayern rundt
;2014
:  Sørafrikansk mester på tempo
: 3. etappe Bayern rundt
: Sammenlagt og 5. etappe, Tour of Alberta
;2015
:  Sørafrikansk mester på tempo
;2016
:  Sørafrikansk mester på tempo
;2017
:  Sørafrikansk mester på tempo
: 6. etappe, Catalonia rundt
;2018
:Sammenlagt, Tour Down Under
:  Sørafrikansk mester på tempo
:  Sørafrikansk mester i landeveisritt
: 1. etappe, Critérium du Dauphiné
;2019
:Sammenlagt og 4. etappe, Tour Down Under
:  Sørafrikansk mester på tempo
:  Sørafrikansk mester i landeveisritt
:9. etappe, Tour de France

;2020
:  Sørafrikansk mester på tempo
;2022
:4. etappe, Sveits rundt

## Referanser


## Eksterne lenker
* 
*
Giuseppe Pella

**Giuseppe Pella** (født 18. april 1902 i Valdengo i provinsen Biella, død 31. mai 1981 i Roma) var en italiensk kristendemokratisk politiker. Han var statsminister i Italia fra 1953 til 1954, og president i Europaparlamentet fra 1954 til 1956.

## Liv og virke
Pella var økonom og arbeidet som universitetslærer. I 1946 ble han valgt til den grunnlovgivende forsamling for partiet Democrazia Cristiana og i 1948 ble han innvalgt i deputertkammeret for samme parti.

Fra 1947 til 1954 besatte han forskjellige ministerposter for finanser, skatter og budsjett. Pella ledet selv regjeringen fra 17. august 1953 til 5. januar 1954 og var samtidig utenriksminister og budsjettminister. I denne perioden var forholdet til Jugoslavia vanskelig, med spørsmålet om statusen til Trieste-territoriet. Han var statsminister i Italia fra august 1953 til januar 1954. ella var president i Europaparlamentet fra 1954 til 1956.

Etter at han gikk av som statsminister var Pella visestatsminister og utenriksminister i regjeringene Zoli (1957–1958) og Segni (1959–1960). Pella var i 1960 budsjettminister i regjeringen Fanfani. Pella ble i 1968 valgt til Italias senat. Hans siste ministerpost var som finansminister i Andreottis regjering i 1972. 

## Referanser
Kolbjørn Rød

**Kolbjørn Rød** (født 22. oktober 1907 i Oslo, død 21. mars 2001) var en norsk tjenestemann.

Rød arbeidet en tid i turistavdelingen i Norges Automobil-Forbund før han tok til på jusstudier og ble cand.jur. i 1939. Han arbeidet deretter i Kommunikasjonsdirektoratet fra 1940, som dommerfullmektig i Hammerfest fra 1941 til 1942, og deretter igjen i Kommunikasjonsdirektoratet og Luftfartsdirektoratet til 1947. I 1947 ble han byråsjef i Samferdselsdepartementet. Rød ble i 1965 utnevnt til turistdirektør.

Rød var medlem av ulike offentlige utvalg og råd for samferdselsspørsmål. 

## Referanser
Lennart Axelsson

**Lennart Axelsson** (født 1952) er en svensk tidligere politiker for Socialdemokraterna. Han var riksdagsmedlem i Sverige 2000–2018. Han ble valgt inn i riksdagen for Örebro läns valkrets på plass 232.

## I riksdagen
I riksdagen satt Axelsson i sosialkomiteen, samt var vara i skattekomiteen. Han var i tillegg med i EU-nemnden, samt var vara i Europarådets svenske delegasjon.

## Eksterne lenker
* 
* 
*  Socialdemokraterna.se – Lennart Axelsson
Good Day Sunshine

**«Good Day Sunshine»** er en sang av The Beatles som ble skrevet av Paul McCartney, men offisielt kreditert Lennon/McCartney. Sangen ble først utgitt 5. august 1966 på gruppens syvende album *[[Revolver]]*. Tre dager senere ble «Good Day Sunshine» inkludert på den amerikanske utgaven av *Revolver*.

«Good Day Sunshine» ble skrevet en solskinns dag mens McCartney besøkte John Lennon, han var inspirert av gruppen The Lovin' Spoonful. Det var sannsynligvis deres hit «Daydream» han hadde i tankene.

## Innspilling

Under innspilling het sangen «A Good Day's Sunshine» og gruppen startet opp arbeidet 8. juni 1966 i Abbey Road Studios. Grunnkompet besto av trommer, bass og piano. Sistnevnte ble spilt av produsent George Martin. Først ble det brukt en del tid på å øve, før de spilte inn tre tagninger. Deretter fant de ut at tagning 1 var best. McCartney spilte så inn vokal med Lennon og George Harrison på harmonivokal. Dagen etter la Ringo Starr på mer symbaler, og George Martin en pianosolo (som ble innspilt på lavere hastighet for å få det til nøyaktig). Til slutt samlet alle Beatles-medlemmene seg rundt mikrofonen og la på håndklapp, mens McCartney/Lennon/Harrison supplerte med mer vokal/harmonivokal.

## Musikere og instrumenter

*Paul McCartney: bass, håndklapp, vokal
*John Lennon: håndklapp, harmonivokal
*George Harrison: håndklapp, harmonivokal
*Ringo Starr: trommer, symbaler, håndklapp

Mens McCartney lagde filmen *Give My Regards to Broad Street*, ble «Good Day Sunshine» en av Beatles-sangene han spilte inn på nytt. Filmen hadde premiere i 25. oktober 1984 i New York City og albumet av samme navn kom ut tre dager i forveien.

Da McCartney la ut på verdensturne i 1989/1990, var «Good Day Sunshine» med på repertoaret. En versjon fra den turnéen havnet på singlen *Birthday* som ble utgitt 8. oktober 1990.

## Referanser


## Eksterne lenker
* Sangteksten (presentert på The Beatles' offisielle webside)
Louise Malmström

**Louise Malmström** (født 1972) er en svensk politiker for Socialdemokraterna, og var riksdagsmedlem i Sverige fra 2002 til 2014. Hun ble valgt inn i riksdagen for Östergötlands läns valkrets på plass 31. Av yrke er Malmström lærer.

## I riksdagen
I riksdagen satt Malmström i utdanningskomiteen og kulturkomiteen.

## Referanser

 


## Eksterne lenker
* 
*
Perry Christie

**Perry Gladstone Christie** (født 1943) er en bahamansk politiker for Progressive Liberal Party (PLP). Han var statsminister i Bahamas i to sammenhengende valgperioder fra 2002 til 2007. I 2012 ledet Christie på nytt PLP til valgseier, og ble 8. mai 2012 innsatt som statsminister. I mai 2017 ble han etterfulgt av Hubert Minnis.

## Referanser
Marie Granlund

**Marie Granlund** (født 1962) er en svensk politiker for Socialdemokraterna. Hun var riksdagsmedlem i Sverige 1994–2018. Hun ble valgt inn i riksdagen for Malmö kommuns valkrets.
 
Etter siste periode i riksdagen, fungerte hun som  erstatter for Hillevi Larsson i perioden 20. oktober 2021–26 september 2022.

## I riksdagen
Granlund var nestleder i EU-nemnden, samt medlem av krigsdelegasjonen og Utenriksnemnden.

## Referanser

 



## Eksterne lenker
* 
* 
* 
* Marie Granlund på Sveriges riksdags nettside
* Socialdemokraterna.se - Marie Granlund
Knight and Day

***Knight and Day*** er en actionkomedie fra 2010. Filmen er regissert av James Mangold, skrevet av Patrick O'Neill, og har Tom Cruise og Cameron Diaz i hovedrollene.

## Handling
June Havens (Cameron Diaz) skal bare ta flyet hjem, men aner ikke hva hun begir seg ut på når hun setter seg i det. Det hele starter på flyplassen, hvor hun bokstavelig talt treffer på Roy Miller (Tom Cruise), en sjarmerende mann som skal på samme fly. Det viser seg at Roy er så mye mer enn det – han er en tidligere FBI-spion som nå er på flukt fra sin tidligere arbeidsgiver. Motvillig blir June trukket inn i en kamp hun egentlig ikke har lyst til å kjempe.

## Rolleliste

## Trivia
* Tom Cruise skulle egentlig ha spilt i *[[The Tourist]]*, men manuset til den filmen ble kraftig skrevet om, noe Cruise ikke likte. Han trakk seg for å spille i denne filmen i stedet. Han ble også tilbudt den mannlige hovedrollen i *[[Salt (film)|Salt]]*, men han syntes den ble for lik *Mission: Impossible*-serien.
* Chris Tucker, Adam Sandler og Gerard Butler ble vurdert for å spille hovedrollen før Cruise signerte under.
* Cruise og Cameron Diaz gjør mesteparten av stuntene selv i denne filmen.

## Eksterne lenker
* 
*
Beleiringen av Grodno

**Beleiringen av [[Hrodna|Grodno]]** av den  mann sterke svenske armeen fant sted mellom januar og mars 1706. 

## Beskrivelse
I byen var der omkring  russiske soldater kommandert av generalfeltmarskalk Ogilvy og general Repnin. Den 13. januar 1706 kom den svenske armeen fra Polen og krysset elven Neman, før de presset de russiske kavaleristene fra Mensjikov mot Minsk, og kuttet all forbindelse mellom Russland og garnisonen i Grodno (på belarusisk: *Hrodna*). 

Situasjonen for de russiske soldatene ble vanskeligere etter at den allierte polsk-litauiske kongen August II raskt forlot Grodno mot Polen, og tok fire russiske dragon-regiment med seg. Som følge av dette ble garnisonen i Grodno uten kavaleri, som var nødvendig for rekognosering og matforsyninger. 

Etter å ha omringet Grodnoa okkuperte svenskene Nesvizj og omkringen Ljakhavitsjy. Samtidig hadde den russiske garnisonen i Grodno store problem med matmangel og sykdom. Dette tok livet av om lag  soldater. Etter blokaden av hovedstyrken sin i Grodno hadde bare Peter den store omkring  mann i Belarus. Mens han var i Minsk med armeen sin, kommuniserte han med den omringede garnisonen via en porutsjik kalt Jakovlev, som klarte å komme seg inn i Grodno utkledd som en polsk bonde. I tillegg fikk  ukrainske kosakker under Ivan Masepa til gå til angrep mot fienden. 

Peter ønsket ikke et åpent slag med Karl XII så langt borte fra Russland. Derfor gav han ordre til garnisonen i Grodno om å holde ut til våren, da elvene ble isfrie igjen. Så måtte de trekke seg tilbake til den andre siden av Neman mot Brest og videre til Dnepr, noe de klarte i mai 1706. 

### Beleiringens slutt
Karl resonnerte feil når det gjaldt retningen russerne ville trekke seg tilbake, og ventet at de skulle gå østover, der han plasserte hovedstyrken sin. Han oppdaget den overraskende raske russiske tilbaketrekkingen mot sørvest, og startet å følge etter, og håpet å nå russerne med å ta en snarvei gjennom myrene i Polesie. Myrene viste seg å ikke være mulig å passere, og Karl måtte gi opp forfølgingen og kjempe mot sakserne først. 

## Referanser


## Kilder
* Николай Шефов. Битвы России. Военно-историческая библиотека. М., 2002.
* Den russiske armeen i Grodno 1706''
Poppers pingviner

***Poppers pingviner*** (orig: *Mr. Popper's Penguins*) er en komedie fra 2011. Filmen er regissert av Mark Waters, og har Jim Carrey i hovedrollen.

## Handling
Tom Popper (Jim Carrey) var en gang en vellykket familiemann, med en flott kone i Amanda (Carla Gugino) og to kjærlige barn i Janie (Madeline Carroll) og Billy (Maxwell Perry Cotton), samt en god og stabil jobb. Nå er han skilt, han står ikke barna like nær som han en gang gjorde, og det eneste han har igjen er jobben som eiendomsmegler.

En dag forandrer alt seg når han får tilsendt seks pingviner i en boks, som hans døde far har etterlatt seg. Pingvinene invaderer hjemmet hans, og selv om det i begynnelsen ser håpløst ut, ser Tom at pingvinene har egne personligheter. Pingvinene gjør også at familien omsider finner sammen igjen, og huset hans forvandler seg til det reneste Antarktis. Men når dyrevernet kommer og det viser seg at det ulovlig å ha pingviner i huset, må Tom og familien kjempe for å beholde dem. I tillegg ser det ut til at jobben til Tom ryker, etter hvert som han blir mer og mer besatt av dyrene.

## Rolleliste

## Norske stemmer
* Håvard Bakke som Herr Popper
* Suzanne Paalgard som Amanda
* Tiril Heide-Steen som Janie
* Mikael Aksnes-Pehrson som Billy
* Christian Greger Strøm som Nat og Popper den eldre
* Inger Teien som Fru Van Gundy
* Mariann Hole som Pippi
* Preben Olram som Herr Gremmins og Kent
* Per Skjølsvik som Franklin
* Halvard Djupvik som Daryl
* Magne Lindholm som Yates
* Ivar Nørve som Reader
* Ellers medvirker: Leon Tobias Morales Hansen, Erik Hivju, Michael Johnsen, Tommy Karlsen Sandum, Benedikte Kruse, Ida Lind, Kristin Liaaen og Øyvind B. Lyse.

## Eksterne lenker
* 
*
Maria Stenberg

**Maria Stenberg** (født 1966) er en svensk politiker for Socialdemokraterna. Hun var riksdagsmedlem i Sverige i tre perioder; 2002–2006, 2006–2010 og 2010–2014. Hun ble valgt inn i riksdagen for Norrbottens läns valkrets på plass 240.

I riksdagen satt Stenberg i Nordisk råds svenske delegasjon, arbeidsmarkedskomiteen, samt  finanskomiteen.

## Referanser

 


## Eksterne lenker
* 
*
Mogen Landhandleri

**Mogen Landhandleri** ligger ved Veggli utenfor Kongsberg og fungerer som museum.

Landhandleriet ble etablert i 1840 da Jens Andreas Engell fra Telemark fikk løyve til å selge brennevin og etablere en landhandel på Bekkjordsmogen. I 1868 overtok Tollef Tollefson Ruud landhandelen som konkursbo av daværende eier Jomfru Engell. Ruud drev landhandelen som tilleggsnæring til gården fram til 1910 da han overdro den til sønnen Kittil Mogen. Sistnevnte var eier i 56 år før han i 1966 solgte til datteren Helga og svigersønnen Klaus Lyngås som drev landhandleriet til 1975.

## Referanser
Callan McAuliffe

**Callan McAuliffe** (født 24. januar 1995 i Sydney) er en australsk skuespiller.

## Karriere
McAuliffe spilte i 2010 mot Madeline Carroll i ungdomsfilmen *[[Flipped]]*, som fikk gode kritikker. Hans mest kjente rolle til nå er likevel i *[[I Am Number Four]]*, hvor han spiller Sam Goode, bestevennen til hovedkarakter John Smith (Alex Pettyfer). Han skal også spille unge Jay Gatsby i *[[Den store Gatsby (film fra 2013)|The Great Gatsby]]* i 2013. Leonardo DiCaprio spiller den voksne versjonen.

## Filmografi
### Filmer
* *[[Den store Gatsby (film fra 2013)|The Great Gatsby]]* (2013) – Young Jay Gatsby
* *[[I Am Number Four]]* (2011) – Sam Goode
* *[[Flipped]]* (2010) – Bryce Loski
* *[[1MC: Something of Vengeance]]* (2010) – Bud

### Fjernsyn
* *[[Underground (TV-film)|Underground]]* (2013) – (TV-film)
* *[[Cloudstreet]]* (2011) – Quick Lamb (1 episode)
* *[[Packed to the Rafters]]* (2009) – Rhys (2 episoder)
* *[[Blue Water High]]* (2008) – Ben (2 episoder)
* *[[Comedy Inc.]]* (2009) – (4 episoder)

### Kortfilmer
* *Garden of Eden* (2012) – Jake
* *Franswa Sharl* (2009) – Greg Logan

## Referanser


## Eksterne lenker
* 
*
Konfliktåret 1729

## Pågående konflikter
*Anglo-spanske krig (1727-**1729**)
**Storbritannia på den ene siden
**Spania på den andre siden
*Korsikarevolten (**1729**-1732)

## Hendelser
*29. september-5. oktober – Slaget ved Damghan: Avgjørende persisk seier; Persia ble uavhengig av afghansk styre
*29. november – Natchez-massakren var et opprør som kom overraskende på franske kolonister ble utført av  Natchez indianere. 229 franskmenn (138 menn, 35, kvinner og 56 barn) ble drept ved Fort Rosalie nær det som i dag er Natchez i Mississippi.

## Fødsler
*10. august – William Howe, femte vicomte Howe, engelsk general (død 1814)
*11. november – Louis-Antoine de Bougainville, fransk admiral, oppdagelsesreisende og forfatter (død 1811)
*24. november – Aleksandr Suvorov, russisk feltmarskalk (død 1814)
*Samuel Barrington, britisk admiral (død 1800)


Fil:William-howe-fifth-viscount.jpg|William Howe, 5. visegreve Howe
Fil:Louis Antoine de Bougainville - Portrait par Jean-Pierre Franquel.jpg|Louis-Antoine de Bougainville, av Jean-Pierre Franquel
Fil:Suvorov Alex V.jpg|Aleksandr Suvorov
Fil:SamuelBarrington.jpg|Samuel Barrington


## Referanser
Madeline Carroll

**Madeline Carroll** (født 18. mars 1996 i Los Angeles) er en amerikansk skuespillerinne.

## Karriere
Carroll spilte i sin første større film da hun var med i skrekkfilmen *[[When a Stranger Calls]]* (2006). Året etter portretterte hun White Queen i *[[Resident Evil: Extinction]]*, den tredje i rekken av *Resident Evil*-filmer. I 2010 spilte hun mot Jackie Chan i actionkomedien *[[The Spy Next Door]]*, samt mot Callan McAuliffe i ungdomsfilmen *[[Flipped]]*. I 2011 dukket hun opp i *[[Poppers pingviner]]* med Jim Carrey og Carla Gugino og i *[[Machine Gun Preacher]]* med Gerard Butler og Michelle Monaghan.

Hun har også spilt gjesteroller i TV-serier som *[[Passions]]*, *[[Lost]]*, *[[Grey's Anatomy]]*, *[[Cold Case]]* og *[[Privat Praksis]]*.

## Filmografi
### Filmer
* *[[When a Stranger Calls]]* (2006) – Allison Mandrakis
* *[[Julenissen 3]]* (2006) – Cocoa
* *[[Resident Evil: Extinction]]* (2007) – White Queen
* *[[Swing Vote]]* (2008) – Molly Johnson
* *[[Astro Boy (film)|Astro Boy]]* (2009) – Widget (stemme)
* *[[The Spy Next Door]]* (2010) – Farren
* *[[Flipped]]* (2010) – Juli Baker
* *[[Poppers pingviner]]* (2011) – Janie Popper
* *[[Café (film)|Café]]* (2011) – Elly
* *[[Machine Gun Preacher]]* (2011) – Paige
* *[[The Magic of Belle Isle]]* (2012) – Willow O'Neil

### Fjernsyn
* *Hidden Howie: The Private Life of a Public Nuisance* (2005) – Riley Mandel (Pilot 2003) (ukjent antall episoder)
* *[[Night Stalker]]* (2005) – Julie Medlock (2 episoder)
* *[[Wanted (TV-serie)|Wanted]]* (2005) – Irene (2 episoder)
* *[[All of Us]]* (2006) – Elisabeth (1 episode)
* *[[Passions]]* (2006) – Young Kay (1 episode)
* *[[Lost]]* (2007) – Annie (1 episode)
* *[[Grey's Anatomy]]* (2008) – Ivy Soltanoff (1 episode)
* *[[Løgner (TV-serie)|Løgner]]* (2009) – Samantha Burch (1 episode)
* *[[Cold Case]]* (2003–09) – Gwen Deamer (1983) / Hillary Rhodes '63 (2 episoder)
* *[[The Cleaner]]* (2009) – Sarah (1 episode)
* *[[NCIS (TV-serie)|NCIS]]* (2009) – Angela Kelp (1 episode)
* *[[The Quinn-tuplets]]* (2010) – Teenage Miriam Quinn (TV-film)
* *[[Privat Praksis]]* (2010) – Maggie (1 episode)
* *[[R.L. Stine's The Haunting Hour]]* (2011) – Jillian (1 episode)

### Kortfilmer
* *Goldfish* (2007) – Jenny
* *Astro Boy vs. The Junkyard Pirates* (2010) – Widget (stemme)
* *Roshambo* (2010) – Madeline
* *Shit Italian Moms Say* (2012) – Rosalie

## Eksterne lenker
* 
* 
*
Konfliktåret 1728

## Pågående konflikter
*Anglo-spanske krig (1727-1729)
**Storbritannia på den ene siden
**Spania på den andre siden

## Hendelser
*28. februar – Ved slaget ved Palkhed, marathaenes peshwa Baji Rao I beseirer mogulguvernøren av Deccan, Nizam-ul-Mulk

## Fødsler
* 3. februar – Charles Rainsford, britisk general (død 1809)
* 21. februar – Peter III, russisk tsar (død 1762)
* 28. august – John Stark, amerikansk general (død 1822)
* 27. oktober – James Cook, britisk sjømilitær og oppdager (død 1779)
* 5. oktober – Chevalier d'Eon, fransk diplomat, spion, soldat og transvestitt (død 1810)

## Dødsfall
* 25. februar – Alexander zu Dohna-Schlobitten, tysk general (født 1661) 
* 10. november – Fjodor Apraksin, russisk admiral (født 1661)


|Charles Rainsford(1728-1809)
Fil:Peter III by Antropov (1753, Russian museum).jpg|Peter III av Russland(1728-1762)
Fil: John stark.jpg|John Stark "Live free or die: Death is not the worst of evils."(1728-1822)
Fil:Captainjamescookportrait.jpg|James Cook(1728-1779)
Fil:Thomas Stewart – Chevalier d'Eon.jpg|Chevalier d'Eon(1728-1810)
Fil:Dohna-Schlobitten, Alexander Burggraf und Graf zu (1661-1728)2.jpg|Alexander zu Dohna-Schlobitten(1661-1728)
Fil:Fyodor Matveyevich Apraksin.jpg|Fjodor Apraksin(1661-1728)
The Double (film)

***The Double*** er en actionthriller fra 2011. Filmen er regissert av Michael Brandt, skrevet av Brandt og Derek Haas, og har Richard Gere og Topher Grace i hovedrollene.

## Handling
Den forhenværende FBI-agenten Paul Shepherdson (Richard Gere) blir dratt ut av pensjonisttilværelsen av CIA-direktør Tom Highland (Martin Sheen) for å etterforske en gammel mordsak som plutselig blir aktuell igjen. Han blir satt opp sammen med den unge agentspiren Ben Geary (Topher Grace), som er ekspert på den antatte drapsmannen, en russisk mafialeder kalt Cassius, som er like mytisk som han er mystisk. Ben kommer på sporet av at Paul muligens er Cassius, og tilværelsen hans intensiveres, han blir mer og mer besatt, og kona Natalie (Odette Annable) og deres to barn kan plutselig være i fare om Ben ikke trår forsiktig i svingene. Men selvsagt er ikke ting fullt så opplagte som de ser ut...

## Rolleliste

## Eksterne lenker
*
Napoli arkeologiske museum

**Napoli arkeologiske museum** (eller *Statens museum for arkeologi i Napoli*) (på italiensk *Museo Archeologico Nazionale di Napoli*) er et museum i Napoli, i sydlige del av Italia. Museet er lokalisert i nordvestre hjørne av den greske bymuren i Neapolis.

Museet har store samlinger arkeologiske objekter fra byene Pompeii, Stabiae og Herculaneum. Samlingen inneholder kunstobjekter av svært høy kvalitet, fra Hellas, Romerriket og rennesansen i Italia.

Museet regnes som det viktigste arkeologiske museet i Italia.

## Museumsbygningen
Karl III av Spania grunnla museet i 1750-åra. Bygningen var oppført som en barrak for kavaleriet og brukt av byens universitet. Den ble utvidet på slutten av 1700-tallet.


Danzatrice.JPG|ng danser, bronseskulptur fra Papyrusvillaen i Herculaneum.
Venus kallipygos03.jpg|Venus Kallipygos.
Battle of Issus mosaic - Museo Archeologico Nazionale - Naples.jpg|Aleksander-mosaikken.
Naples mummy.JPG|Mumie


## Referanser


## Eksterne lenker
*
Epona

**Epona** er en hestegudinne i keltisk mytologi. Hun symboliserer skaperevnen.

Epona framstilles som en ung kvinne til hest eller som en hvit hoppe. I noen tilfeller kan hun ha et føll ved siden. Framstillinger kan vise henne mens hun deler ut korn, brød, frukt eller andre avlinger.
 
Hun ble dyrket av keltiske stammer i Europa og fra kelterne gikk Epona inn i romersk mytologi. Det er funnet inskripsjoner, statuer og minnesmerker om henne fra Bulgaria i øst til Storbritannia i vest, og fra Tyskland i nord til Italia og Spania i sør. Også i dagens Algerie i Nord-Afrika er det funnet gjenstander med Eopna.
  
## Referanser
This Means War

***This Means War*** er en romantisk komedie fra 2012. Filmen er regissert av McG, skrevet av Timothy Dowling og Simon Kinberg, og har Reese Witherspoon, Chris Pine og Tom Hardy i hovedrollene.

## Handling
De to FBI-agentene FDR Foster (Chris Pine) og Tuck Henson (Tom Hardy) er uadskillelige bestevenner og partnere på jobb, og er definisjonen på et radarpar. Likevel er de så forskjellige som det går an å bli. Så skjer det utenkelige – de faller for den samme kvinnen, Lauren Scott (Reese Witherspoon), som har meldt seg på den samme datingsiden som de to gutta. Det viser seg at Lauren liker begge to, så hun bestemmer seg for å date begge på en gang. Hun vet ikke at de i virkeligheten er FBI-agenter og bestevenner. Men de to gutta vet naturligvis om dette, og selv om de først blir enige om å la henne velge, begynner straks en episk og bitter kamp om å nå lengst frem til Laurens hjerte.

Imens rykker den tyske våpeneksportøren Heinrich (Til Schweiger) inn i USA, hvor han planlegger revansje på FDR og Tuck, som drepte hans bror Jonas i en av de seneste utenlandsoppdragene. Kan FDR og Tuck legge sine personlige problemer til side og hjelpe hverandre med å beholde livet, samtidig som de unngår å blande Lauren inn i saken?

## Rolleliste

## Trivia
* Bradley Cooper skulle opprinnelig spilt en rolle, men måtte trekke seg grunnet andre prosjekter. James Franco ble tilbudt en rolle, men han avslo. Sam Worthington, Colin Farrell, Justin Timberlake og Seth Rogen ble også vurdert for å være med i filmen.

## Eksterne lenker
*
Den store Gatsby (film fra 2013)

***Den store Gatsby*** (originaltittel: *The Great Gatsby*) er en australsk-amerikansk romantisk dramafilm fra 2013. Filmen er regissert av Baz Luhrmann, og har Leonardo DiCaprio, Carey Mulligan og Tobey Maguire i hovedrollene. Den er basert på romanen med samme tittel av F. Scott Fitzgerald.

## Handling
Jay Gatsby (Leonardo DiCaprio) er en millionær som flytter inn i nabolaget til Nick Carraway (Tobey Maguire). Nick blir umiddelbart fascinert av den mystiske millionæren. Hvem er han og hvor kommer han fra? Han blir med inn i en verden full av kaos, og møter på mange sterke personligheter underveis. Nick skjønner snart at det å være i Jay Gatsbys verden ikke bare byr på fordeler når han blir vitne til både besettelse og tragedie.

## Rolleliste

## Referanser


## Eksterne lenker
* 
* 
* (en) ''The Great Gatsby'' i Soundtrack Stream
Øysjøen (Eidskog)

**Øysjøen** er en innsjø 190 meter over havet i Mangenvassdraget, på grensa mellom Eidskog kommune i Innlandet og Aurskog-Høland kommune i Akershus.

Innsjøen har tilsig fra nordvest gjennom Øysjøfoss fra Mangen, og utløp mot øst via Fløyta og Korstjenn gjennom Buvikelva til Skjervangen. Ved utløpet ble det bygget tømmerrenne til bruk ved tømmerfløting. Denne finnes delvis ennå. Siste gang det ble fløtet fra Øysjøen, var i 1928.

Langs vestsiden av vannet går fylkesvei 235 fra Haugrim til fylkesgrensa, og fortsetter på sydsiden som fylkesvei 322 til fylkesvei 21 ved Skjervangen.

## Referanser
Konfliktåret 1730

## Pågående konflikter
*Korsikarevolten (**1729**-1732)
*Afsharid-osmanske krig (**1730**-1735)
**Afsharid-riket på den ene siden
**Det osmanske rike på den andre siden
*Cresapkrigen (**1730**-1739)
**Pennsylvania på den ene siden
**Maryland på den andre siden

## Hendelser

## Fødsler
* 16. april – Henry Clinton, britisk general (død 1795)
* 17. september – Friedrich Wilhelm von Steuben, prøyssisk hæroffiser (død 1794)
* 23. november – William Moultrie, amerikansk general (død 1805)

## Dødsfall
* 29. januar – Tsar Peter II av Russland (født 1715)
* 7. juli – Olivier Levasseur, fransk pirat (født ca. 1680)
* 18. juli – François de Neufville de Villeroy, fransk soldat (født 1644)
* 12. oktober – Frederik IV, konge av  Danmark-Norge (født 1671)

## Referanser
Gøran Skaalmo

**Gøran Skaalmo** (født 1969) er en norsk journalist. Han har tre ganger vunnet SKUP-prisen for undersøkende journalistikk for saker publisert i *[[Dagens Næringsliv]]*.  

Skaalmo studerte ved Norges Handelshøyskole fra 1989 til 1992 og gikk på Norsk journalisthøgskole fra 1992 til 1994. Fra 1997 til 2000 var han reporter for samfunnsredaksjonen i TV 2 og morgenanker for Økonominyhetene. Fra 1994 til 1997 jobbet han som finansjournalist i *Dagens Næringsliv*, redaksjonen ble i 1997 belønnet med Den store journalistprisen. Skaalmo var fra 2001 til 2004 *Dagens Næringsliv*s USA-korrespondent og var stasjonert i New York hvor han hadde ansvar for avisas dekning av Enron-skandalen og konkursen i Arthur Andersen og var vitne til kollapsen av Tvillingtårnene den 11. september 2001. Fra 2004 var han undersøkende journalist for avisas magasinutgave. 

Sammen med Bjørn Eckblad utga han i august 2012 boka  *Se hva som skjedde* om TV-kanalen TV 2s historie.

## Journalistisk arbeid
I 1997 vant Skaalmo, Ingun Spetalen, Knut B. Steen og Jarle Aabø SKUP-prisen for avsløring av «NAT-affæren» om at meglerhuset R.S Platou Securities hadde handlet i selskapet de tilrettela en emisjon i. Saken førte til at Stortinget endret i verdipapirhandelloven og flere meglere i Platou ble bøtlagt av Økokrim.  

I 2009 vant Skaalmo og Trond Sundnes SKUP-prisen for avsløring av kameraderi i Forsvaret med prosjektet «Under radaren». Her ble det avslørt at selskapet Ocas AS hadde påvirket Luftfartstilsynet til å avsertifisere Ocas' eneste konkurrent, og utforme regler for luftfartshindre på en slik måte at det ville gi Ocas salg på 5-15 milliarder kroner uten påviselig sikkerhetsgevinst. Dessuten ble det avslørt at selskapene Ocas, SSPR, Tyra Invest til sammen hadde mottatt sammen over 100 millioner kroner fra Forsvaret for produkter som ikke ble utviklet. Saken førte til høring i Stortingets kontroll- og konstitusjonskomité

I 2008 påviste Skaalmo og Trond Sundnes hvordan ledelsen i Fast Search & Transfer i flere år hadde blåst opp regnskapene i selskapet ved å bokføre ikke-gjennomførte salg for å oppnå opsjonsgevinster ved økning aksjekursen

I 2011 ble Gøran Skaalmo og Kjetil Sæter tildelt SKUP-prisen for «Pengebingen» som avslørte hvordan konsulentselskapet McKinseys partnere og ansatte forvaltet 33 milliarder kroner gjennom investeringsselskap uten selskapets kunder blir informert om McKinsey-konsulentenes privatøkonomiske interesser i selskaper og bransjer de bistår.

## Bibliografi
* Bjørn Eckblad og Gøran Skaalmo *Se hva som skjedde – historien om TV 2*, Font forlag 2012 ISBN 9788281691667

## Referanser


## Eksterne lenker

* Foredrag av  Gøran Skaalmo og Trond Sundnes på SKUP-konferansen om OCAS-saken 21. mars 2010 (video 35 min)
Ragnvald Iversen

**Ragnvald Iversen** (1882–1960) var en norsk skolemann og professor i nordisk språkvitenskap.

Etter examen artium 1899 fra Tromsø off. høiere almenskole flyttet han til Kristiania der han jobbet som lærer samtidig med studier, blant annet ved Brandbu middelskole 1907–09.  Etter  cand.philol. 1910 på avhandlingen *Senjen-maalet. Lydverket i hoveddrag* (utgitt 1913), var han adjunkt i Arendal 1910–13.  Fra 1913 var han overlærer ved den kommunale middelskole på Hønefoss, der han traff sin første kone Clara Brodersen, som hadde jobbet der som lærer siden 1911. Iversen jobbet på Hønefoss frem til 1920, hadde utenlandsopphold i København 1913–14 og vant H.M. Kongens gullmedalje i 1917 på avhandlingen *Syntaksen i Tromsø bymål*. Fra 1918 gikk han ut i delvis permisjon, da han hadde fått et universitetsstipendiat som ledet ham til dr.philos. i 1921 på avhandlingen *Bokmål og talemål i Norge 1560–1630*.

Fra 1922 var han professor ved den nyopprettede Norges lærerhøgskole i Trondheim (rektor i 1936), og ble samme året innvalgt i Det Norske Videnskaps-Akademi.  Han var preses i Det Kongelige Norske Videnskabers Selskab fra 1932. Sammen med Halvdan Koht, også fra Tromsø, Johan Bojer, Gustav Natvig-Pedersen, Arne Bergsgård og Martin Birkeland, satt Iversen fra 1934 i ei nemnd, hvis anbefalinger  ledet til Rettskrivningen av 1938 og samnorsk.

I 1952 gikk han av med pensjon og mottok Fridtjof Nansens belønning for fremragende forskning, og i 1957 mottok han Gunnerusmedaljen fra nevnte selskab.  I miljøet rundt Uppsala universitet var han med i Kungl. Gustav Adolfs Akademien fra 1933,  Kgl. Humanistiska Vetenskaps-Samfundet 1952, ble æresdoktor i 1953 og med i Kgl. Humanistiska Vetenskaps-Samfundet fra 1959.  Ikke uventet mottok han også den svenske Nordstjerneordenen. 
Iversen var også visespeidersjef 1920 til 1945, mottok Sølvulven 1924 og Kongens fortjenstmedalje i gull i 1936 for dette, samt St. Olavs Orden av type ridder og kommandør. 
## Familie
Han var sønn av Anton Christian Iversen (1852–1930) og Emilie Odine Jacobsen (1856–1946). Ragnvald giftet seg i 1915 med Clara Grace Brodersen (1878–1921) og i 1932 med Torborg Tjernström (1909–2001).

## Annet
Iversens språklige arbeid ble gjort til gjenstand for harselas i André Bjerkes essay "Samnorskfilologen-En vitenskapelig molbohistorie". 

## Referanser


## Eksterne lenker
* Ragnvald Iversens private arkiv finnes ved NTNU Universitetsbiblioteket
John R. Hodge

**John Reed Hodge** (1893–1963) var en amerikansk offiser.

Han tok utdanning ved Southern Illinois Teachers College og University of Illinois. Etter U.S. Army Officer Candidate School ved Fort Sheridan, startet han sin militære karriere som sekondløytnant i infanteriet i 1917. Han tjenestegjorde i første verdenskrig i Frankrike og i Luxembourg.

Han forble i hæren etter verdenskrigen og underviste i militærvitenskap ved Mississippi State University fra 1921 til 1925 og ble uteksaminert fra Infantry School i 1926. Etter å ha blitt utstasjonert i Hawaii, ble han uteksaminert fra U.S. Army Command and General Staff College, US Army War College og Air Corps Tactical School.

## Andre verdenskrig
Ved begynnelsen av andre verdenskrig var Hodge del av staben til VII korps. Han ble utnevnt til brigadegeneral og startet sin stridskarriere i general Joseph Lawton Collins sin stab under slaget om Guadalcanal. Deretter deltok han i slaget om Bougainville (1943–1944). Han ble forfremmet til generalmajor under slaget om Filippinene i 1944. I 1945 tjenestegjorde han på Okinawa der han ble forfremmet til generalløytnant i august og fikk kommandoen over XXIV korps i Tiende armé.

## Koreakrigen

Fra 1945 til 1948 var Hodge militærguvernør i Sør-Korea under United States Army Military Government in Korea (USAMGIK). Han ble beordret til Korea av general Douglas MacArthur, og gikk i land i Incheon 9. september 1945. Kan var kommandanten som mottok de japanske styrkene i Korea sør for den 38. breddegrad sin overgivelse.

Etter sin tjeneste i Korea returnerte han til Fort Bragg i Nord-Carolina for å ta kommandoen over V korps som han hadde mellom 1948 og 1950.  Etter utbruddet av Koreakrigen i 1950 ble han utnevnt til general i Tredje armé med base i USA.

Han ble forfremmet til general 5. juli 1952 og hans siste beordring var Chief of Army Field Services mellom 1952 og 1953. General Hodge ble pensjonist 30. juni 1953. Han døde i Washington, D.C. i 1963.

## Referanser
Øskje

**Øskje** er en rund eller oval eske eller beholder med sveipet eller lagget korpus og sveipet lokk.
 
Øskjer med sveipet korpus ble brukt langt opp på 1900-tallet til oppbevaring av klær, smykker og andre småsaker. Øskjer med lagget korpus har i hovedsak vært brukt til oppbevaring og transport av smør og ost.

Synonymer: Ask, eske, esje, smørøskje, sponeske, sponøskje.

## Litteratur
* Gjærder, Per (1981):*Esker og tiner.* Oslo. ISBN 82-7003-029-5
* Hopstad, Johann (1989): *Sveiping av øskjer og tiner.* Oslo. ISBN 82-529-1338-5
* Østby, Jon Birger (1982): ''Foreløpig nomenklatur for esker, tiner og skrin m.m. Med tegninger av Torill Sand.'' Oslo.

## Eksterne lenker
Se øskjer i DigitaltMuseum
Mark Ujakpor

**Mark Ujakpor** (født 18. januar 1987) er en spansk friidrettsutøver som konkurrerer i sprint.

## Karriere
Ujakpor deltok på 400 meter ved European Athletics Indoor Cup i Moskva i februar 2008, der han kom på 3.-plass i sitt heat, og tiden 47,44 ble sjette beste tid i konkurransen. I mars samme år deltok han også ved innendørs-VM i Valencia, men ble slått ut i innledningsheatet. 

Ved EM i friidrett innendørs 2009 ble han også slått ut i kvalifiseringsheatet, og ved Lag-EM i friidrett 2009 i Leiria løp han på 46,79, som var 11. beste tid av de 12 som stilte til start på 400 meter. I Leiria stilte Spania også lag på 4 x 400 meter stafett (Mark Ujakpor, Santiago Ezquerro, Aitor Martín og Marc Orozco), men laget fikk 10. beste tid av de 12 lagene som deltok. Ved Middelhavslekene 2009 hant han gull på 4 x 400 meter, sammen Aitor Martín Esteban, Santiago Ezquerro Cordón og Marc Orozco Torres. 

I 2010 deltok han ved EM i friidrett i Barcelona. Han kom på sjetteplass i sitt innledningsheat, og nådde ikke semifinalen. Det spanske laget kom på 7.-plass i sitt innledningsheat på 4 x 400 meter stafett, og gikk ikke videre til finalen. 

Ved EM i friidrett innendørs 2011 i Paris i mars nådde han semifinalen, etter 47,31 og tredjeplass i sitt kvalifiseringsheat. I semifinalen løp han på 47,82, og kom på femteplass i sitt heat, og nådde ikke finalen. I juni deltok han Lag-EM i friidrett 2011 (Super League) i Stockholm, der han kom på 8.-plass på 400 meter, og Spania kom også på 8.-plass på 4 x 400 meter. 

Ved VM i friidrett innendørs 2012 deltok han på det spanske laget som kom på femteplass 4 x 400 meter stafett. De andre løperne på det spanske laget var David Testa, Samuel García og Xavier Carrión. 

## Referanser


## Eksterne lenker
* 
*  Profil hos European Athletics
Svarte Pantere

***Svarte Pantere*** er et norsk kriminaldrama og ungdomsfilm fra 1992 regissert av Thomas Robsahm. Filmen handler om en gruppe unge og idealistiske dyrevernaktivister som kaller seg «Svarte Pantere». De bor sammen i et kollektiv på landet og driver ulovlige aktivisme på natta. Til slutt blir de tatt av politiet, og myndighetene bruker saken for å sverte både dem og saken mest mulig. De ledende rollene spilles av Henrik Mestad, Anneli Drecker, Bjarte Hjelmeland, Guro Sibeko, Bettina Banoun og Bjørn Sundquist.

## Om filmen
*Svarte pantere* fikk terningkast fire både av *[[VG]], [[Dagsavisen|Arbeiderbladet]]* og *[[Dagbladet]]*, mens *[[Aftenposten]]* gav den tre.

## Rollebesetning
* Anneli Drecker (Sonia) 
*     Henrik Mestad (Marius) 
*     Lars Eilert Arentz-Hansen
*     Bettina Banoun (Bettina) 
*     Martin Bjørnersen (Roger) 
*     Jan Grønli (Pelsbonde) 
*     Bjarte Hjelmeland (Erik) 
*     Aamund Johannesen (veterinær) 
*     Lasse Kolsrud (forsvarsadvokaten) 
*     Christine Elise Robsahm (Kristin) 
*     Guro Sibeko (Lise) 
*     Bjørn Sundquist (Politietterforsker) 
*     Jan Fredrik Varden (Aktor)

## Referanser


## Eksterne lenker
*
Karin Endsjø

**Karin Randi Endsjø** (født 13. april 1942) er en norsk idrettsutøver fra Ski. Hun vant 1 gullmedalje, 2 sølvmedaljer og 1 bronsemedalje i kjelkepigging i Paralympiske vinterleker 1984, og 1 sølvmedalje og 2 bronsemedaljer i 1980. Hun mottok Erling Stordahls ærespris for 2009.

## Referanser


## Eksterne lenker
*
Disaster In The Universe

**Disaster In The Universe** er et psykedelisk rock-pop-dub-gruppe fra i Oslo. Bandet ga ut debutalbumet *Coconut Message*, som ble sluppet våren 2014 og som ble produsert av Empire Of The Sun's produsent Peter Mayes. Albumet fikk god kritikker fra flere store dagsaviser.Gruppa har spilt på flere store festivaler, deriblant Hovefestivalen, Øyafestivalen, Slottsfjellfestivalen og , og har også spilt support for Crystal Fighters. Singelen «Beach House» var listet på mer enn 12 radiokanaler, blant annet på A-listen til NRK P3.

## Historie
Disaster In The Universe ga ut sin første låt *Natural* 22. januar 2012. Låten ble plukket opp og anbefalt av NRK Urørt og jevnlig spilt på NRK P3. Den 24. mars samme år vant Disaster In The Universe band-konkurransen «Hoveslaget» 2012, og ble med det plukket ut til Hovefestivalen og Månefestivalen sommeren 2012.

Singelen *Beach House* ble utgitt 7. mai 2012 og gruppa ble samme dag kåret til «Ukens Urørt» av NRK P3. Gruppa var med å åpnet Gullruten på TV 2 fra Grieghallen i Bergen med låta *Beach House*. Låten utviklet seg til å bli en sommerhit i 2012 gjennom listing på over 12 radiokanaler (inkludert A-listing på NRK P3), og gjennom en rekke konserter gjennom sommeren, deriblant Hovefestivalen, «Palmesusfestivalen», Slottsfjellfestivalen, Månefestivalen, Øyafestivalen, Oslo Kulturnatt og Amnesty TV-aksjonen.

Låten «Yugen (Telling Me All)» ble utgitt i november 2013, ble listet på NRK P3.

Debutalbumet *Coconut Message* ble utgitt i Norge 14. mars 2014, og mottok sgo kritikk fra den norske musikkpressen.

## Medlemmer
*Dosser Brandt (vokal og gitar)
*Jonas Jacques Rohde-Moe (vokal, gitar, synth og marimba)

## Medlemmer Live
*Dosser Brandt (vokal og gitar)
*Jonas Jacques Rohde-Moe (vokal, gitar, synth og marimba)
*Andreas Kase (vokal, synth og gitar)
*Magnus Falkenberg (bass)
*Mads Johansen (trommer)
*Jørgen Bagheera Apeness (perkusjon)
## Diskografi

### Singler
*2012: *Natural* (singel)
*2012: *Beach House* (singel)
*2012: *Curiosity* (singel)
*2013: *Recovering* (singel)
* 2013: Yugen (Telling Me All) (singel)
* 2014: Coconut Message (album)

## Referanser


## Eksterne lenker
* 
* 
*
KickAss Comics

**Kick Ass Comics** er et norsk tegneserieforlag som gir ut tegneserieheftene "Ghasp" og "Søppel". Forlaget ble startet i år 2000, av Geir Moen (1976), som var redaktør fram til 2002 da Espen Jørgensen tok over. Forlaget har utgitt norske serietegnere som blant annet Geir Moen (1976), Håvard Johansen, Espen Jørgensen(Redaktør) og Siv Nordsveen. Bladenes profil har vært på absurde og actionpregede serier.

## Eksterne lenker
* Artikkel om Ghasp-heftet 	
* Ghasp omtalt i Dagbladet	
* Artikkel om Kick Ass Comics
Dimmer

En **dimmer** er en elektronisk regulator som ofte brukes til å regulere lysstyrken på forskjellige slags glødelamper.

Lignende regulatorer brukes også til å regulere effekten av andre elektriske apparater, som støvsugere eller boremaskiner.

Selv om det er teknisk mulig å dimme de fleste lyskilder, er det ikke alltid praktisk eller økonomisk gjennomførbart.

Det er derfor nødvendig å ta hensyn til et eventuelt behov for lysregulering før lyskilden velges.
* 230V glødelamper kan reguleres direkte fra lysnettet via dimmer.
* 12V lyskilder reguleres fra lysnettet gjennom en dimmer og videre gjennom en jernkjerne transformator, eller en elektronisk transformator.
* Lysrør med elektronisk eller magnetisk reaktor, kan reguleres direkte fra lysnettet via dimmer.
Det finnes i dag flere måter å regulere lysstyrke på, men felles for all vanlig lysstyring er at den baseres på vekselstrøm, og at en del av sinuskurven fjernes ved hjelp av en triac, eller transistor. Ved bruk av triac, får vi det vi kaller fasesnittstyring.  Og ved bruk av transistor frå faseavsnittstyring.
Egil Sæther

**Egil Sæther** (født 19. februar 1918 i Stange, død 30. desember 2006) var en norsk geolog.

Etter examen artium 1937 studerte han  til cand.real. med hovedfag i geologi 1943 og  jobbet som amanuensis ved Norges tekniske høgskole.
Han  publiserte flere avhandlinger, men fikk multippel sklerose og sluttet etter noen år.  Siden 1954 kunne han røre hverken ben eller armer.  Han forsket likevel fra sykesengen
og oppnådde graden dr.philos., såvel som at han i 1962 mottok Fridtjof Nansens belønning for fremragende forskning «for hans arbeider over osloområdets eruptiver». Så sent som i 1993 holdt han foredrag over temaet.

Hans foreldre var lærer Thorstein Sæther og Mari Millang. En yngre bror er fiolinisten og fiolinpedagogen Kaare Sæther.

## Utgivelser
* 
* 
* 
* 
* 
* 

## Referanser
Per Andersen (forretningsmann)

**Per Algot Andersen** (født 1947 i Tjølling) er en norsk forretningsmann som har vært i ledelsen av flere norske firma, blant annet IBM i Norge. 

Andersen var konsernsjef for ErgoGroup i perioden 1997-2004. ErgoGroup doblet antall ansatte i perioden til 3500. Senere ble han sjef for Det Norske Myntverket. 

Andersen er utdannet siviløkonom fra Norges Handelshøyskole.

## Referanser